Verano kapinės

Verano kapinės (it. Cimitero del Verano arba Campo Verano) – žinomos kapinės Romos miesto rytinėje dalyje. Jose palaidotos Vatikanui, Italijai ir pasauliui nusipelniusios asmenybės bei eiliniai miesto gyventojai. Istorija Nuo seno žemės sklypas prie Via Tiburtina – antikinio kelio iš Tibūro miesto (dabar vad. Tivoli) į Romą – buvo naudojamas žmonėms laidoti. Šiuolaikinės Verano kapinės (tąkart už gynybinės miesto sienos – mūro) įkurtos Napoleono valdymo laikais, popiežiai Grigalius XVI ir Pijus IX jas išplėtė ir sutvarkė. Projekto autorius – architektas Giuseppe Valadier. Į kapines patenkama per vartų tris arkas, tarp kurių ant aukštų piliorų rymo keturios skulptūros, vaizduojančios Apmastymą, Viltį, Labdarą ir Tylą. Laidojama dviejuose teritorijose: judėjiškoje ir katalikiškoje. Šalia kapinių stovi viena iš penkių miesto didžiųjų bazilikų – Šv. Lauryno bazilika už Romos mūro su šventojo Lauryno kapu. Antrojo pasaulinio karo metais Verano kapinės nukentėjo per Sąjungininkų bombardavimą, vėliau buvo suremontuotos. Šiandien neretai jos lankomos kaip muziejus, kuriame sukauptos XIX–XX a. a. istorijos, meno ir kultūros vertybės. Palaidotos asmenybės Verano kapinėse paskutinę poilsio vietą rado: Romos katalikų kardinolai Luigi Capotosti, Filippo Camassei, Mario Luigi Ciappi, Franziskus Ehrle, Paolo Giobbe, William Theodore Heard, Vincenzo Lapuma, Camillo Laurenti, Lorenzo Lauri, Paolo Marella, François Xavier Nguyên Van Thuân, Pietro Palazzini, Pietro Pavan, Carlo Perosi, Paul-Pierre Philippe, Gennaro Granito Pignatelli di Belmonte, Raffaele Scapinelli Di Leguigno, Domenico Serafini, Augusto Silj, Giovanni Tacci Porcelli, Scipione Tecchi, Giulio Tonti; rašytojas Vittorio Gassman: kino režisierius Sergio Leone, kino aktorius Marcello Mastroianni ir kt. Lietuvių kapai Kapinėse įrengta Popiežiškos šv. Kazimiero lietuvių kolegijos koplyčia, kurioje amžinam poilsiui atgulė žinomi lietuvių katalikiškos ir pasaulietinės visuomenės veikėjai: Jonas Bulaitis – arkivyskupas, Vatikano diplomatas Kazimieras Steponas Šaulys – prelatas, Nepriklausomybė akto signataras Vincentas Podolskis – vyskupas Vincas Mincevičius – prelatas, Italijos lietuvių bendruomenės pirmininkas Stasys Girdvainis – ministras, Lietuvos pasiuntinys prie šv. Sosto Juozas Končius – prelatas, BALF'o pirmininkas Zenonas Ignotavičius – Brazilijos lietuvių generalinis vikaras, šv. Kazimiero kolegijos vicerektorius Jonas Buikus – monsinjoras Šv. Petro bazilikos kanauninkų ir geradarių mauzoliejuje palaidoti: Ladas Tulaba – prelatas ir popiežiškasis protonotaras, šv. Kazimiero kolegijos įkūrėjas ir rektorius Jonas Bičiūnas – prelatas, kanauninkas Marijonų vienuolijos kape ilsisi: Pranciškus Petras Būčys – vyskupas Pranas Brazys – vyskupas Juozas Vaišnora – kunigas Pranas Rėklaitis – kunigas Jėzuitų vienuolijos kape palaidoti: Antanas Liuima – kunigas, teologijos daktaras, Grigaliaus universiteto profesorius Vincas Pupinis – kunigas, Vatikano radijo Lietuvių redakcijos vadovas Saleziečių kapavietėje: Juozas Zeliauskas – Poliglotta spaustuvės vadovas, dienraščio Observatore Romano gen. direktorius Kiti: Grafas Mykolas Tiškevičius III – pirmasis lietuvis kasinėjęs XIX a. Egipte. Išnašos Šaltiniai Saulius Augustinas Kubilius. Lietuvių kapai Romoje Vėlinių Mišios Romoje Šv. Kazimiero lietuvių kolegijos koplyčioje. Straipsnis Bernardinai.lt 2009-11-03 Nuorodos Kapinių vaizdas iš palydovo Archyvuota kopija 2011-11-29 iš Wayback Machine projekto.